**БЕЗБЕДНО КОРИШЋЕЊЕ ИНТЕРНЕТА**



Слика је преузета из презентације: *Безбедност деце на интернету*, семинар за наставнике, организатор: Save the children

**Шта је интернет?**


ТВОЈА ДЕФИНИЦИЈА ИНТЕРНЕТА ГЛАСИ

НАПИШИ СВОЈ ОДГОВОР

Постоји пуно дефиниција интернета. Ми смо издвојили једну занимљиву дефиницију, узето са линка: <http://www.pametanklik.rs/srp/deca/opstisaveti.html>.

УПОРЕДИ СВОЈ ОДГОВОР СА ДЕФИНИЦИЈОМ КОЈУ ТИ ПРИЛАЖЕМО.

|  |
| --- |
| Интернет је непрегледан свемир знања, забаве, игара. |
| Путуј кроз тај свемир паметно и сачувај се од замки које постоје на сваком путу до неистражених галаксија. |
| Као и у стварном свету, и на Интернету има недобронамерних и опасних људи од којих се треба заштитити. |



**У занимљивом приручнику: Стоувел, Л. ( 2017). *Безбедност на интернету – Водич за децу.* Београд: Креативни центар.- можете да сазнате пуно корисних информација о безбедности деце на интернету и како да се заштитите на интернету.**

* Из ове књиге издвајамо уводни део:

„ Интернет је препун невероватних могућности. Међутим, баш као и у стварном свету, и ту постоји много потешкоћа и опасности. Требало би да знаш чега да се чуваш и како да се заштитиш. Било да се бринеш око тога да ли ћеш на друштвеним мрежама дати превише података о себи, било да се плашиш да ћеш наићи на некога ко је недобронамеран или чак опасан.

ЗАДАТАК 1: Напиши шта су, по твом мишљењу, добре и лоше стране интернета.

|  |  |
| --- | --- |
| Добре стране интернета | Лоше стране интернета |
|  |  |

НАШ ОДГОВОР:

**ДОБРЕ СТРАНЕ ИНТЕРНЕТА:**

* Платформа за учење
* Начин да се дружимо, повремено и са удаљеним пријатељима.
* Стицање искустава које у животу ван интернета не би могли да стекнемо ( на пример: упознајемо се са неком далеком државом, истражујемо и сазнајемо о стварима које се не налазе у нашем окружењу....).



Преузето из: Семинар за наставнике *„ Безбедност деце на интернету“,* организатор: Save the children.

**ЛОШЕ СТРАНЕ ИНТЕРНЕТА:**

* Вршњачко насиље.
* Нетачни извори података.
* Ефикасан начин да недобронамерни људи приступе жртвама.
* Различите злоупотребе деце.



Преузето из: Семинар за наставнике „ Безбедност деце на интернету“, организатор: Save the children.

**ГРЕШКЕ КОЈЕ ДЕЦА ПРАВЕ НА ДРУШТВЕНИМ МРЕЖАМА**

**Кратак тест**

**ЗАДАТАК 2: ПОРЕД ДОЛЕ НАВЕДЕНИХ ТВРДЊИ, СТАВИ ЗНАК „X“, УКОЛИКО ПРАВИШ НЕКЕ ОД НАВЕДЕНИХ ГРЕШАКА.**

Буди искрен/а према себи и одговори искрено. То неће нико видети, осим тебе.

1. Такмичиш се са другима у жељи да имаш што више „пријатеља“ на мрежи, па тако прихваташ за пријатеље и особе које не познајеш.
2. Контактираш са особама које не познајеш лично-у стварном животу.
3. Не штитиш на правилан начин своје профиле и податке на њима (шифра, подешавање налога).
4. Остављаш своје личне податке и податке о својој породици.
5. Стављаш своје и фотографије својих пријатеља на интернет, при чему их ниси заштитио и фотографије може да види и преузме било ко на планети ко користи интернет.
6. Користиш друштвене мреже за повремено вређање, понижавање и исмевање вршњака.

!!!АКО ПРАВИШ НАВЕДЕНЕ ГРЕШКЕ НА ИНТЕРНЕТУ, ПРАВО ЈЕ ВРЕМЕ ДА ПРОМЕНИШ СВОЈЕ ПОНАШАЊЕ ПРИЛИКОМ КОРИШЋЕЊА ИНТЕРНЕТА!!!

**ПРИДРЖАВАЈ СЕ СЛЕДЕЋИХ САВЕТА**

Преузето са линка: <http://www.pametanklik.rs/srp/deca/opstisaveti.html>.

|  |  |
| --- | --- |
| **ИГРИЦЕ** |  |
| * Немој да скидаш игре са непознатих сајтова, могу ти заразити рачунар вирусима. | http://www.pametanklik.rs/slike/predatori/predator2.gif |
| * При игрању игара са непознатим људима на Интернету немој да откриваш своје личне податке. |

|  |
| --- |
| **КАМЕРА** |
| * Комуницирај преко камере само са особама које познајеш и којима верујеш. |

|  |
| --- |
| **Буди паметан и омиљен, КЛИКНИ ДРУГАРСКИ** |
| * Не снимај, не објављуј и не шаљи фотографије и снимке који могу некога осрамотити или изложити исмевању . |
| * Пре него што напишеш поруку, причу или објавиш фотографију, размисли да ли ћеш тиме некога повредити. Немој чинити другима оно што не би волео да други чине теби. |
| * Немој слати ни прослеђивати поруке које вређају и узнемиравају друге. Запитај се како би се ти осећао да примиш ту поруку. |
| * Немој се укључивати у расправе и четове који неког оговарају или му се ругају. То је облик насиља. |
| * Ако ти неко пошаље претећу или злонамерну поруку, немој одговарати. Покажи је одраслој особи којој верујеш. |
| * Помози другарима које неко малтретира путем Интернета, немој прикривати такво насиље и одмах обавести одрасле о томе шта се догађа. |

**НАЈВАЖНИЈИ И ПОСЛЕДЊИ ЗАДАТАК**

**ЗАДАТАК 3**

**За ученике V и VI разреда**

**Молимо ученике V и VI разреда да погледају кратак филм: „БИРАЈ РЕЧИ, ХЕЈТ СПРЕЧИ**- **ПРОМО СПОТ“, НА:** <https://www.youtube.com/watch?v=v5Y6KEq-7d4>

**За ученике VII и VIII разреда**

# **Молимо ученике VII и VIII разреда да погледају кратак филм:**

# **„Безбедност деце на интернету-Не комуницирај са непознатим особама путем интернета“, (Министарство трговине, туризма и телекомуникације) на:** [**https://www.youtube.com/watch?v=ixhx7ZofEyQ**](https://www.youtube.com/watch?v=ixhx7ZofEyQ)

АКО СИ ПОГЛЕДАО/ЛА ПРЕДЛОЖЕНЕ ФИЛМОВЕ,

ПРЕДЛАЖЕМО ТИ ДА НАМ КРАТКО НАПИШЕШ СЛЕДЕЋЕ:

НА ОСНОВУ ОВОГ ФИЛМА ------------------------- (назив филма), научио сам или схватио сам-------------------------------------------------------------------------

--------------------------------------------------------------

Своје одговоре можеш слати на мејл:

[psihologpedagogzadecu@zarkons.edu.rs](mailto:psihologpedagogzadecu@zarkons.edu.rs)

Наравно, само ако желиш. Није обавезно.

Волеле би да сазнамо да ли сматраш да су предложени филмови корисни, као и оно што смо вам приказале у горе наведеном тексту.

Ако желиш, можеш послати и своје одговоре из задатка 1 и 2.

психолог:

мр Маја Петаков Вуцеља

педагог:

Ивана Лазић

Коришћени извори:

Семинар за наставнике *„Безбедност деце на интернету“,* организатор: Save the children.

Стоувел, Л. ( 2017). *Безбедност на интернету – Водич за децу.* Београд: Креативни центар.

<http://www.pametanklik.rs/srp/deca/opstisaveti.html>

<https://www.youtube.com/watch?v=v5Y6KEq-7d4>

[**https://www.youtube.com/watch?v=ixhx7ZofEyQ**](https://www.youtube.com/watch?v=ixhx7ZofEyQ)